Daly City, Kalifornia

Daly City esas la maxim granda urbo en la komtio San Mateo, Kalifornia, Usa. Segun la demografiala kontado di 2020, ol havis  habitanti, kontre  habitanti en 2010. Lua tota surfaco esas 19,80 km², equivalanta a 7,64 mi². 

Situita sude de San Francisco, ol nomizesis honore komercisto e teroproprietero John Daly.

Historio
Arkeologiala trovaji sugestas ke la regiono di la bayo di San Francisco habitesis tam frue kam 2700 aK. Homi dil Ohlone-linguo-grupo okupis Norda Kalifornia de adminime la 6ma yarcento. Malgre ke lia teritorio pretendesis da Hispania depos la frua 16ma yarcento, li havis poka kontakto kun europani ante 1769, kande, esforcinte koloniigar Alta Kalifornia, exploro-grupo duktita da Don Gaspar de Portolá saveskis pri l'existo di San Francisco-Bayo. Sep yari pose, en 1776, expediciono duktita da Juan Bautista de Anza selektis la situo por la Presidio di San Francisco, balde establisita da José Joaquín Moraga.

Plu tarde tayare, Franciskana misionero Francisco Palóu fondis la Mission San Francisco de Asís (Mission Dolores). Dum la fondo, sacerdoti pretendis la tero sude de Mission ye dekesis milii por kultivar planti e forejo por bovi e mutoni. En 1778, sacerdoti e soldati trasis treko por konektar San Francisco a cetera Kalifornia. Supre di Mission Hill, la sacerdoti nomizis la lakuno inter Monto San Bruno e la kolini an la litoro La Portezuela ("La Mikra Pordo"). La Portezuela pose referesis kom Daly's Hill, la Centro di Daly City, e nun Top of the Hill.

Geografio
Daly City havas tota areo di 19,8 km², omna tero.

Daly City havas frontieri kun urbi San Francisco, Brisbane, Pacifica, South San Francisco e Colma. Ol anke havas frontieri kun parti dil komtio San Mateo. Ol cirkondas Broadmoor, adjacas San Bruno Mountain State Park, la Olympic Club, e certena distrikti proxim Colma. Sismala fenduri en e proxim Daly City inkluzas la San Andreas-Fenduro, Hillside-Fenduro e Serra-Fenduro. Lago Merced esas asociata kun la urbo.

Vicineyi
Vicineyi di Daly City inkluzas Westlake, St. Francis Heights, Serramonte, Top of the Hill, Hillside, Crocker, Southern Hills e Bayshore. Westlake esas remarkinda pro sua distinta arkitekturo e pro esar frua exemplo di projetita, granda-terena preurbo; ol inspiris la kansono di Malvina Reynolds, "Little Boxes".

Bayshore, la maxim estala vicineyo di Daly City, esis olim municipo, Bayshore City, ante anexesar a Daly City en 1963. Bayshore restas kelke deskonektita de cetera Daly City; por vehar de Bayshore ad altra parto di Daly City, on mustas duktar tra San Francisco per Geneva-Avenuo o per komtio San Mateo per Guadalupe Canyon Parkway. Plura vicineyi di Daly City, quala Crocker, Southern Hills e Bayshore, havas sama strado-greto e simila traiti kam adjacanta vicineyi di San Francisco, quala Crocker-Amazon e Visitacion Valley.

Kulturo
La Cow Palace-areno transjacas la frontiero kun San Francisco ed esas la hemo dil yarala Grand National Rodeo, Horse & Stock Show. Ol hostesis diversa eventi quala koncerti da le Beatles, la NHL San Jose Sharks "hockey "-esquado, e du Republikana Nacionala Konventi (en 1956 e 1964).

Century 20 Daly City esas moderna megaplex-cinemo apertita en 2002 kom parto dil komercala ed endetala developo Pacific Plaza.

Plura golfeyi situesas en Daly City o transjacas la frontiero kun San Francisco. La Olympic Club hostesas USGA U.S. Open-golfokonkursi. La privata San Francisco Golfo-Klubo e Lago Merced Golfo-Klubo esas parte o tote en Daly City. La Golden Gate National Recreation Area inkluzas Thornton Beach. La topografio di ca areo (pro la San Andreas-fenduro) esas apta por "paragliding" e "hanggliding".

Depos 1934, la Daly City Parks and Recreation Department servas Daly City e vicina urbi. Hodie, ol ofras plu kam 259 klasi, financizas atleto-ligi por adulti, adolecanti e yunaro, aquala programi, gimnastiko, yunaro-servi ultre senior-adulto-programo, parko-manteno, halo-lokaci, specal eventi e tale plus.

Giammona Pool e Jefferson Pool esas du publika interna balno-baseni qui provizas nato-lecioni, aquala amuzo, e hostesas lokala natala organizuri inkluzanta le Daly City Dolphins.

Daly City e vicina Colma emersis kom butiko-centri por San Francisco-ani. Kombinuro de ampla gratuita automobil-spaco (kompare la chera e limitizita spaco en San Francisco) e la plu basa imposti dil komtio San Mateo kontributis a lua populareso. Multa katen-butiki qui ne povas komercar en San Francisco pro la ibea imoblo-preci, spaco-restrikti o politikal/komuneso opozo, apertis butiki en la vicineyi Serramonte e Westlake. Butiko-centri en Daly City esas Serramonte Center e Westlake Shopping Center.

Transporto
Automobil-voyi en Daly City inkluzas Stato-Voyi 1, 35 e 82, ed Interstate 280. Interstate 280, qua bisekas Daly City, esas primara transporto-koridoro qua konektas San Francisco kun la komtii San Mateo e Santa Clara.

Publika transporto provizesas da SamTrans, BART (che Daly City-Staciono e Colma-Staciono, qua abutas la limiti di Daly City) ed ula linei dil San Francisco Muni. Daly City jacas cirkume ok milii sudweste de centrala San Francisco, e la Internaciona Aeroportuo di San Francisco esas non milii sudeste de Daly City; amba facile acesebla per "freeway" o BART.

Kategorio:Urbi en Kalifornia